تۆپزاوە

تۆپزاوە یەکێکە لە شارەدێیەکانی قەزای خەبات لە پارێزگای ھەولێر لە ھەرێمی کوردستان لە عێراق. تۆپزاوە ناوەندی ناحیەی ڕزگاریە.

شارەدێی تۆپزاوە لە شارۆچکەی خەبات (٣کم) دوورە، وە دووری لە شاری ھەولێر (٢٩کم) کیلۆ مەتر دەبێت.
. https://www.wishe.net/details.aspx?=hewal&jmare=18419&Jor=4

 ناو 
 ناوی تۆپزاوە لەوەوە ھاتووە، کاتێک ئەم گوندە ئاوەدان کراوەتەوە سەرچاوەی کانی و کارێزی نەبووە، لە بەرئەوە بیریان لێداوە بۆ دەستخستنی ئاو، کە ئەوەش کارێکی سەخت بووە، وتوویانە بە تۆبزی ئاومان دەست کەوتووە، ئیتر بووەتە تۆپزاوە.

 جوگرافیا 
شارەدێی تۆپزاوە ھاوسنوورە لەگەڵ؛
 لە باکوورەوە گوندی ئاغولان.
 لە باشوورەوە گوندی شالۆک.
 لە ڕۆژھەڵاتەوە گوندی جەدیدە زاب.
 لە ڕۆژاواوە شارۆچکەی خەبات.https://www.openstreetmap.org/relation/18162020

 مێژوو 
مێژووی بوون بە شارەدێی تۆپزاوە دەگەڕێتەوە بۆ ساڵی (١١/١٠/٢٠٠٤)، کاتێک ناحیەی ڕزگاری ھاتەکایەوە، شارەدێی تۆپزاوە دەکەوێتە سەر ڕێگای سەرەکی شاری ھەولێر و شارۆچکەی خەبات.https://kurdipedia.org/default.aspx?q=20081216225859799

بەفەرمانی ئەنجومەنی وەزیران ژمارە( ٢٣٧١)لەبەرواری ١١/١٠/٢٠٠٤ بریار درا بە کردنەوەی ناحیەی رزگاری سەر بە قەزای خەبات وە ناوەندەکەی لە کۆِمەلگای (تۆبزاوە)دەبێت، وە سنوری ناحیەکە پێک ھاتووە لە چوار کۆمەلگاو و پانزە گوند وە زووربەی دانیشتووانی ناحیەکە لەکۆمەلگای تۆبزاوە نیشتەجێن کە نزیکەی (٢٤٠٠٠)کەس، وەمێژووی دروست بونی ئەم کۆمەلگایە دەگەرێتەوە بۆبسالی (١٩٨٧)کەوا رژێمی ئەوکاتە لە نزیک گوندی (تۆبزاوە)ئەم کۆمەلگایەی دامەزراند وە بەناوی ئەو گوندە ناوی نا کەلە شالاوی تێک دانوو راگێزرانی خەلکی قەزای سیدەکان و قەزای پشدەر وخەلکی دەڤەری مەخموور و کەندێناوە و ھەندی لە خەلکی سنووری شوان سەر بە پارێزگای کەرکووک راگوێزی ئەم کۆمەلگایە زورە ملێیانە کران.https://www.hawlergov.org/app/node/413

لە ڕابردوو ئەم شوێنەی ئێستا گوندی (تۆبزاوە) لەسەر درووستکراوە (کۆنە ھەوار) بووە بەلام نازانرێت مێژووەکەی بۆ کەی دەگەرێتەوە، بەلام ئاوەدان کردنەوەی ئەم گوندە دەگەرێتەوە بۆ سالی (١٩٤٥) لە لایەن خاوەن موولکی ئەم ناوچەیە، ئەویش لە لایەن کوچی چەند بنە مالێکی دەشتی ھەولێر و گوندی گردمەلاوە بۆ کاولە تۆبزاوە کە ھۆ کاری ئەم کۆچەش خراپی باری ئابووری بووە.

سەرچاوەکان

پۆل:شوێنە ئاوەدانەکانی پارێزگای ھەولێر
پۆل:شارەکانی باشووری کوردستان
پۆل:نیشتەجێبوونی کوردەکان لە عێراق